[ca] L'anosognòsia és un trastorn associat a la MA que es defineix globalment com un dèficit de consciència de malaltia, de l'afectació i el grau d'aquesta. L'objectiu d'aquesta recerca va ser determinar la prevalença d'anosognòsia en la MA, establir la comorbilitat clínica amb altres característiques dels pacients, comparar dues metodologies d'avaluació i analitzar l'efecte sobre la qualitat de vida de pacients i sobre la càrrega dels familiars cuidadors. La mostra de l'estudi va estar formada per pacients i cuidadors procedents de l'Hospital Santa Caterina de Salt i de l'Hospital universitari de Bellvitge. La presència d'anosognòsia es va determinar mitjançant l'Anosognosia Questionnaire in Dementia (AQ-D). La prevalença d'anosognòsia global va ser de 46.7%, 28,4% en casos lleus i en casos moderats i greus va ser 64,6% i 91,4%, respectivament. L'anàlisi comparativa entre l'avaluació clínica i l'AQ-D va demostrar bona correlació (índex kappa = 0,7). Les diferències observades es van atribuir a l'amplitud de valoració que inclou l'AQ-D (capacitats físiques i trastorns de conducta). La presència d'anosognòsia s'ha associat als trastorns d'apatia, desinhibició i irritabilitat i a la depressió de forma inversa. La valoració de la qualitat de vida en els pacients va mantenir-se estable mentre els cuidadors la van puntuar pitjor a major anosognòsia. Alhora, els cuidadors de pacients amb anosognòsia van presentar major sobrecàrrega física i aïllament social, desgast emocional i sentiments de dependència. L'anàlisi de l'anosognòsia pot prevenir una mala adherència als tractaments, limitar conductes de risc i facilitar les tasques assistencials dels cuidadors, reduir el consum de recursos i, per tant, millorar la qualitat de vida de pacients i cuidadors, i retardant la institucionalització.

[en] Anosognosia is a common disorder in Alzheimer disease (AD), and is defined as an overall lack of awareness of the disease and the degree of involvement of this. The aim of this research was to determine the prevalence of anosognosia in AD patients, establishing the comorbidities with other patient's clinical characteristics, compared two methodologies for assessing anosognosia and analyzing the consequences on the quality of life (QOL) of patients and on burden of family caregivers. The study sample was comprised of patients and caregivers from Sta. Caterina's Hospital in Salt (Girona) and from Hospital Universitari de Bellvitge (Barcelona). The presence of anosognosia was mainly determined by Anosognosia in Dementia Questionnaire (AQ-D). The prevalence of anosognosia was 46.7%, 28.4% in mild cases, 64.6% in moderate and 91.4% in severe cases. The comparative analysis between clinical assessment of anosognosia and AQ-D score showed good correlation (kappa = 0.7). These observed differences were attributed to the breadth of assessment includes on the AQ-D (physical abilities and behavioural disorders). The presence of anosognosia was associated with increased disorders as apathy, disinhibition and irritability; and decreased depression. Assessing QOL in patients remained stable while the caregivers scored worse at higher anosognosia. Moreover, caregivers of patients with anosognosia showed greater burden expressed as social isolation, emotional exhaustion and feelings of dependency. The presence of anosognosia is associated with dementia's severity but it is already present in early stages. The analysis of anosognosia can prevent risk behaviors, can facilitate the work of careers, and improve the quality of life of patients and caregivers.